**PANEVĖŽIO LOPŠELIS-DARŽELIS „NYKŠTUKAS“**

(švietimo įstaigos pavadinimas)

**REDOS PUPŠTIENĖS**

(švietimo įstaigos vadovo vardas ir pavardė)

**METŲ VEIKLOS ATASKAITA**

\_\_\_\_\_\_\_\_\_\_\_\_\_ Nr. \_\_\_\_\_\_\_\_

(data)

Panevėžys

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Lopšelio–darželio „Nykštukas“ veikla buvo organizuojama atsižvelgiant į strateginius įstaigos tikslus, uždavinius ir numatytas priemones jų įgyvendinimui.  Ikimokyklinis ugdymas(is) organizuojamas vadovaujantis lopšelio-darželio direktoriaus 2018 m. birželio 18 d. įsakymu Nr.1323-V patvirtinta Ikimokyklinio ugdymo programa „Vaikams darželyje turi būti gera „Čia ir dabar“.Priešmokyklinis ugdymas(is) organizuojamas vadovaujantis Priešmokyklinio ugdymo bendrąja programa.  2020 m. veiklos plano įgyvendinimui išsikeltas strateginis tikslas: padėti vaikams išsiugdyti savarankiškumo, sveikos gyvensenos, pozityvaus bendravimo su suaugusiais žmonėmis ir bendraamžiais pradmenis, pažinti savo šalį, pradėti mokytis kūrybiškumo ir mokėjimo mokytis, skiepyti meilę Tėvynei, savo gimtajam miestui  Tikslui pasiekti numatyti uždaviniai: atsižvelgiant į kiekvieno vaiko unikalumą bei poreikius, užtikrinant saugią, ugdymąsi skatinančią aplinką, dialogiška sąveika grindžiamą tikslingą ugdymą ir spontanišką vaiko ugdymąsi pasiekti, kad vaikas:  1. Plėtotų individualias fizines, socialines, pažinimo, kalbos ir bendravimo, kūrybines galias, pažintų ir išreikštų save;  2.Pozityviai bendrautų ir bendradarbiautu su suaugusiais ir vaikais, mokytųsi spręsti kasdienines problemas, atsižvelgti į savo ir kitų ketinimus, veiksmų pasekmes.  3.Aktyviai dalyvautų ir kūrybiškai išreikštų save šeimos, ugdymo įstaigos ir vietos bendruomenės gyvenime.  **Įgyvendinant pirmą uždavinį** buvo pravesti mokytojų tarybos posėdžiai: „El. dienyno naudojimas (privalumai, trūkumai, galimybės), ugdomosios veiklos planavimas elektroniniame dienyne, planavimo, vertinimo galimybės. Ilgalaikių ugdymo planų rengimas. Siekiant įgyvendinti šį uždavinį, parengti aprašai ir tvarkos: „Panevėžio lopšelio-darželio „Nykštukas“ ugdymo organizavimo nuotoliniu būdu tvarkos aprašas“, patvirtintas direktoriaus 2020-03-17 įsakymu Nr.72-V su vėlesniais pakeitimais, 2020-11-13 įsakymas Nr.V-46, „Panevėžio lopšelio-darželio „Nykštukas“ ugdymo organizavimo nuotoliniu būdu priemonių planas, patvirtintas direktoriaus įsakymu2020-11-13 įsakymu Nr.V-46  Vaikų fizinių, socialinių, pažinimo, kalbos, kūrybinių galių plėtojimui vykdomos projektinės veiklos: „Lopšinių terapija“, „Metų laikai“, „Meno terapija“, „Dinaminės pasakos“. Priešmokyklinio ugdymo mokytoja su ugdytiniais dalyvavo Lietuvos Respublikos švietimo ir mokslo ministerijos užsienio lietuvių skyriaus remiamame projekte „Mano angelas“. Ugdytinių darbai patalpinti virtualioje knygoje „Mano angelas“. Ikimokyklinio ugdymo mokytojos dalyvavo respublikiniame ankstyvojo amžiaus vaikų metodinių priemonių projekte „Mažųjų žaidimai“, tarptautiniame dailės darbų konkurse „Šiuolaikinė madona“, Panevėžio ikimokyklinių ugdymo įstaigų konkurse „Akmenėlių magija“, Respublikįnėje ikimokyklinių amžiaus vaikų pažintiniame- meniniame projekte „Gintaro rūmų paslaptys“. Kad vaikas augtų orus, smalsus, bendraujantis, sveikas, kuriantis, sėkmingai besiugdantis didelį dėmesį skyrėme edukacinių lauko erdvių atnaujinimui: įrengtos naujos lauko žaidimo aikštelės: sūpynės, čiuožynė, karuselė, laipiojimo sienelė, sporto aikštelė. Vykdant Lietuvos higienos norma HN75:2016 „Ikimokyklinio ir priešmokyklinio ugdymo programų vykdymo bendrieji sveikatos reikalavimai nuostatas sutvarkyta tvora, įsigytos plautuvės ir stalai virtuvėje. Siekiant estetiškesnės grupių aplinkos pakeistos 6 grupių rūbinėlių drabužinės, suremontuoti 2 įėjimų tamburai, koridoriuje pakeistos grindys.  Tiek karantino, tiek pandemijos laikotarpiu Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo sprendimai koregavo ikimokyklinės ugdymo įstaigos numatytus renginius, šventes, tėvų susirinkimus. Ugdymas vyko nuotoliniu būdu, kuris paskatino mokytojus kelti kvalifikaciją, ieškoti naujų ugdomosios veiklos galimybių pateikiant vaikams užduotis. 13 mokytojų kėlė kvalifikaciją Panevėžio švietimo centro kvalifikacijos kėlimo 40 val. programoje „Inovatyvių įrankių pritaikymas ikimokykliniame ir priešmokykliniame ugdyme“  **Įgyvendinant antrąjį uždavinį** sėkmingai dirbo lopšelyje-darželyje veikianti Vaiko gerovės komisija kuri rūpinosi Prevencinės programos įgyvendinimu. Teikė pagalbą padidintos rizikos šeimoms. Vykdė pedagogų ir šeimos bendradarbiavimo, smurto ir patyčių tarp vaikų prevenciją. Visi lopšelio-darželio ugdytiniai apdrausti GJENSIDIGE asmeniniu draudimu. Ikimokyklinio ugdymo mokykla dalyvauja sveikos mitybos ir fizinio aktyvumo projekte „Sveikiada“. Stiprinome vaikų sveikatą, propagavome aktyvų laiko praleidimą dalyvaudami Panevėžio miesto Aukštaičių-Žemaičių bendruomenių organizuotame projekte „Renkuosi sveikatą“, paspirtukų varžybose Kultūros ir poilsio parke. Meninio ugdymo mokytoja ir ikimokyklinio ugdymo mokytojos organizavo pramogą „Šviečiantys moliūgai‘, logopedė organizavo tarptautinę gimtosios kalbos dieną ir surengė proto mūšį „Galvosūkių kambarys“. Įstaigos mokytojai dalyvavo Respublikiniame kūrybiniame projekte , skirtą vaikams turintiems specialiųjų ugdymosi poreikių, „S-Š ištark mus aiškiai“. Dalyvavome neigiamų socialinių veiksmų prevencijos projekte „Pažink jausmų pasaulį“. Vaikams, įgyti pasitikėjimo savimi ir išmokti spręsti keblias socialines-emocines situacijas padeda mokytojų dalyvavimas „Zipio draugai“ programoje.  **Įgyvendinant trečiąjį uždavinį** didelį dėmesį skyrėme tęstiniam projektui „Vaikų pažinimo kompetencijos ugdymas gamtinėje edukacinėje erdvėje“ basų kojų tako įrengimui lauko aikštelėje. Į šį projektą buvo įtraukta visa lopšelio-darželio bendruomenė. Dalyvavome savanorystės projekte „LIONS QUEST“ , Lietuvos mokyklų socialinio ir emocinio ugdymo programoje „Raktai į sėkmę“ . Rugsėjo 1 d. organizuota šventė bendruomenei-Lėlių vežimo viešnagė įstaigoje.  Visos bendruomenės dėka dalyvavome ekologinėje-edukacinėje akcijoje „Rudens kraitelė“ 2020. Mokytojų inicijuoti tėveliai dalyvavo šeimos ir bendruomenės piešinių konkurse „Iš knygelės į širdelę 2020“. Įstaigoje vykdomas projektas „Sotus paukštelių stalas“. Pasirašyta bendradarbiavimo sutartis su Lietuvos lopšelių-darželių „Nykštukas“ sambūriu „Po Nykštuko kepure“ ir vykdomi bendri Respublikiniai projektai „Draugystės Nykštukai“, „Su Nykštuko kepure“. Pasirašyta bendradarbiavimo sutartis su Panevėžio lopšeliu-darželiu „Pušynėlis“. Pasirašytos neformalaus vaikų ugdymo sutartys su VŠĮ Aukštaitijos krepšinio mokykla, Kultūriniu švietimu, UAB „Kalba .lt,., VŠĮ „Robotikos akademija“, VŠĮ „Kultūra vaikams“, VŠĮ futbolo klubas „Aukštaitija“.  Tėvai aktyviai dalyvavo talkoje surenkant grupės vaikų drabužines, tėvų aktyvai inicijavo lopšelio-darželio teritorijos papuošimą Kalėdoms tema „Kalėdinė pasaka vaikams“. Daug dėmesio skirta bendravimui ir bendradarbiavimui su šeima, užtikrinant sklandų ir kokybišką nuotolinį ugdymą(si),geranorišką šeimos ir lopšelio-darželio pedagogų bendradarbiavimą, atsižvelgiant į turimas IKT priemones, galimybes ir šeimos poreikius.  Įstaigos socialinis kontekstas:  2020 metų pabaigoje ugdytinių bendrosiose grupėse ugdėsi 104. Iš jų 1 ugdytinis turintis didelius specialiuosius ugdymosi poreikius, 4 ugdytiniai, turintys vidutinius specialiuosius ugdymosi poreikius. Logopedo pagalba buvo teikiama 27 vaikams.  Lopšelyje darželyje dirbo 13 mokytojų, 11 mokytojų turintys aukštąjį išsilavinimą, 3 mokytojai-spec. vidurinį išsilavinimą, 3 mokytojai turintys mokytojo kvalifikaciją, 5 - mokytojai metodininkai, 4 – vyresniojo mokytojo, kvalifikaciją.  2020 m. gruodžio mėnesį po vamzdynų avarijos, pradėtas 2 grupių tualetų ir prausyklų remontas, kuriam finansavimą skyrė Panevėžio miesto savivaldybės administracija iš miesto infrastruktūros objektų plėtros, modernizavimo, priežiūros ir investicijų projektų programos lėšų. |